เพจหนุนประยุทธ์ เสียบประจานนิสิตจุฬาฯ เหตุพยายามชักธงดำประท้วง ด้านผู้จัดยันเป็นเหตุหลัง 6 โมงเย็นแล้ว
เพจหนุนประยุทธ์เสียบประจานนิสิตจุฬาฯ เหตุพยายามชักธงดำประท้วง ด้าน จุฬาฯ รวมพล แจงเหตุเกิดวันที่ 24 ก.พ.หลัง 6 โมงเย็น และ จนท.นำธงชาติออกก่อนแล้ว ระบุคลิปถ่ายโดยไม่ได้รับอนุญาตพร้อมลงบันทึกประจำวันไว้แล้ว ขณะที่ นิสิตที่ถูกเสียบ เผยร่วมเคารพธงชาติตอน 6 โมง ภูมิใจในประเทศที่มีประชาธิปไตย สันติภาพและเสรีภาพ2 มี.ค.2563 ผู้สื่อข่าวรายงานว่า วันนี้เฟสบุ๊คแฟนเพจจำนวนหนึ่งนำวิดีโอคลิปเหตุการณ์ นิสิตจุฬาลงกรณ์มหาวิทยาลัยพยายามนำธงดำชักขึ้นสู่ยอดเสา เพื่อเป็นสัญลักษณ์ของการประท้วงมาเผยแพร่ใหม่อีกครั้งพร้อมข้อความเชิงต่อว่า และเสียบข้อมูลส่วนบุคคล จากการตรวจสอบพบว่าเป็นเหตุการณ์เมื่อวันที่24 ก.พ.ที่ผ่านมา แต่เพจ หนังสือพิมพ์ใต้สันติสุข เขียนข้อความว่า 2 มีนาคม 2563นอกจากนี้ เพจสนับสนุน พล.อ.ประยุทธ์ จันทร์โอชา เช่น เพจ ขอล้าน Like สนับสนุนให้ พลเอก ประยุทธ์ จันทร์โอชา เป็นนายก นำคลิปและภาพ ข้อมูลส่วนบุคคล เพื่อเชิญชวนให้มีมาตรการลงทัณฑ์ทางสังคม ขณะที่เพจ เชียร์ลุง โพสต์ข้อความขอให้ไม่มีแผ่นดินขณะที่สื่อมวลชน เช่น และ นำคลิปดังกล่าวไปเผยแพร่ต่อเช่นกันต่อมากลุ่มผู้จัดกิจกรรม จุฬาฯ รวมพล ออกแถลงการณ์ต่อกรณีดังกล่าว ผ่านเพจ จุฬาฯ รวมพล CU Assemble ชี้แจงว่า 1. การนำธงชาติลงเป็นเวลาหลังเคารพธงชาติ เมื่อเวลา 18.00 น. อันเป็นเวลาชักธงชาติลงตามปกติของประเทศไทย หลังจากเจ้าหน้าที่ของจุฬาลงกรณ์มหาวิทยาลัยได้นำธงชาติออกจากเชือกตามหน้าที่แล้วนิสิตจุฬาลงกรณ์มหาวิทยาลัยผู้ที่อยู่ในคลิปดังกล่าวจึงได้เข้าไปผูกธงสีดำไว้กับเชือกก่อนจะถูกเจ้าหน้าที่เข้ามาห้ามปราม ภายในการจัดกิจกรรม จุฬาฯ รวมพล มิได้มีความพยายามในการชักธงชาติไทยลงเพื่อแทนที่ด้วยธงสีดำแต่อย่างใด2. การชักธงสีดำขึ้นครึ่งเสานั้น เป็นการแสดงออกเชิงสัญลักษณ์เพื่อไว้อาลัยให้แก่กระบวนการยุติธรรมภายในประเทศ ในประวัติศาสตร์การเมืองไทยธงสีดำครึ่งเสาเคยถูกหยิบยกมาใช้ในการต่อสู้เชิงสัญลักษณ์มาก่อนแล้วในประเทศไทย เช่น ในเหตุการณ์ 14 ต.ค. 2516 อันเป็นการชุมนุมทางการเมืองของนิสิตนักศึกษาเพื่อเรียกร้องความยุติธรรมจากรัฐบาลเผด็จการทหาร ( อ้างอิงจากบทความ เกิดอะไรใน 14 ตุลา ก่อนมาสู่ชัยชนะสำคัญของประชาชนลุกฮือต้าน คณาธิปไตย จากเว็บไซต์ศิลปวัฒนธรรม)3. คลิปที่ถูกเผยแพร่บนสื่อสังคมออนไลน์นั้นถูกบันทึกโดยเจ้าหน้าที่รักษาความปลอดภัยของจุฬาลงกรณ์มหาวิทยาลัยโดยไม่ได้รับอนุญาตจากนิสิตผู้อยู่ในคลิป ขณะนี้นิสิตคนดังกล่าวได้ลงบันทึกประจำวันไว้เป็นหลักฐานเรียบร้อยแล้ว และจะมีการดำเนินการตามกระบวนการทางกฎหมายต่อไปจุฬาฯ รวมพล ชี้แจงด้วยว่านิสิตจุฬาลงกรณ์มหาวิทยาลัยผู้ที่อยู่ในคลิปดังกล่าวมิได้ประสบความสำเร็จในการชักธงดำครึ่งเสา เนื่องจากได้ถูกระงับโดยเจ้าหน้าที่ของจุฬาลงกรณ์มหาวิทยาลัยจุฬาฯ รวมพล ในฐานะกลุ่มของนิสิตจุฬาลงกรณ์มหาวิทยาลัยที่ต้องการรวมตัวกันเพื่อแสดงออกถึงความไม่พึงพอใจต่อความอยุติธรรมที่เกิดขึ้นภายในประเทศไทย จึงได้ทำแถลงการณ์ฉบับนี้ขึ้นเพื่อแสดงจุดยืน ว่านิสิตคนดังกล่าวและกลุ่มผู้จัดกิจกรรมมิได้มีความต้องการให้ธงไตรรงค์อันเป็นสัญลักษณ์ประจำชาติไทยที่รักยิ่งของพวกเรานั้นแปดเปื้อนแต่อย่างใด หากแต่ต้องการพื้นที่ในการแสดงออกเมื่อเสียงของเราถูกกดทับจากรัฐบาลที่ไม่เป็นธรรม และการบังคับใช้กฎหมายที่ตีความเพื่อเป็นประโยชน์ต่อคนกลุ่มใดกลุ่มหนึ่ง จนยากที่จะได้ยินแม้เสียงกระซิบทั้งนี้ นิสิต คนดังกล่าว เคยออกรายการ ทุบประเด็น ทาง ช่องไบรท์ทีวี ตั้งแต่วันที่ 27 ก.พ.ที่ผ่านมา และล่าสุดยุคลวิเศษสังข์ ผู้ดำเนินรายการได้นำช่วงที่นิสิตคนดังกล่าวตอบประเด็นชักธงดำมาเผยแพร่อีกครั้ง ผ่านบัญชี โดยนิสิต คนดังกล่าว ยืนยันว่า ตนไม่ได้ชังชาติ และภูมิใจกับความเป็นคนไทย พวกตนแค่ไม่พอใจกับสิ่งที่เกิดขึ้นในประเทศตอนนี้ แม้แต่กิจกรรมที่จัดไปนั้นพวกตนก็มีการเคารพธงชาติร่วมกันตอน 18.00 น.ตนเองยังบอกกับทุกคนว่า เราเคารพธงชาติเพื่อประเทศของเรา เพื่ออนาคตของพวกเรา ให้ประเทศและสังคมพัฒนาดีกว่าที่เป็น และภูมิใจในประเทศไทยที่มีประชาธิปไตย สันติภาพและเสรีภาพ
เพจหนุนประยุทธ์ เสียบประจานนิสิตจุฬาฯ เหตุพยายามชักธงดำประท้วง ด้าน จุฬาฯ รวมพล แจงเหตุเกิดวันที่ 24 ก.พ.หลัง 6 โมงเย็น และ จนท.นำธงชาติออกก่อนแล้ว
นักศึกษาประท้วง,แฟลชม็อบ,เสียบประจาน,ชักธงดำ,จุฬาลงกรณ์มหาวิทยาลัย,นิสิต,นักศึกษา